O‘zbekistonda 1-apreldan tabiiy gaz tariflari 10 foizga oshadi

“O‘zbekneftegaz” kompaniyasi 1-apreldan aholiga yetkazib berilayotgan tabiiy gaz tariflari oshirilishini ma’lum qildi. Yangi narxlar reyestri 16-mart kuni Moliya vazirligi tomonidan tasdiqlandi, deya xabar beradi “Gazeta.uz”.

Kelgusi oydan boshlab 10 metr kub tabiiy gaz narxi hisoblagich bo‘lganda 2897,4 so‘m (hozirda  2634 so‘m, o‘sish 10 foiz) etib belgilandi.
Hisoblagich bo‘lmaganda 10 kub metr tabiiy gaz narxi:
Ovqat tayyorlash va issiq suv ta’minoti uchun 5010,6 so‘m (hozirda 4555,9 so‘m, o‘sish 9,9 foiz);
Isitish tizimi uchun 2323,7 so‘mni (hozirda 2112,45 so‘m, o‘sish 10 foiz) tashkil etadi.
Oxirgi marta gaz tariflari 2017-yil 15-iyulida oshgan edi.
Eslatib o‘tamiz, oldinroq 1-apreldan O‘zbekistonda elektr energiyasi salkam 12
foizga qimmatlashi bildirilgandi.